Teroele
Teroele is in doarp yn de gemeente De Fryske Marren, oan de eastkant fan de Kûfurd. It doarp hat likernôch 20 ynwenners.

De namme fan it doarp wie oarspronklik Ter Welle, nei it rivierke de Welle. It betsjut dus'" oan it wetter". De namme waard letter Teroele, dêr't de famylje-namme Troelstra fan ôf komt, bygelyks Pieter Jelles Troelstra.

Oant de gemeentlike weryndieling fan 1 jannewaris 1984 wie Teroele part fan de eardere gemeente Doanjewerstâl.

De súdlike hoeke by de Jiskenhúster Mar heart offisjeel by Jiskenhuzen, mar romtlik by Teroele. Dêr steane in stik as wat pleatsen oan ynhammen en opfearten byinoar en der binne in pear rekreaasjewenningen op de wâlskanten boud. Noardlik leit oan de eastkant fan de dyk mei de namme Diken it âlde omgrêfte tsjerkhou, dêr’t oan it begjin fan de 18e iuw in tsjerke stie. Teroele hat in hôf mei klokhûs. It klokhûs is om 1600 hinne boud by de tsjerke dy't der doe stie, mar dy tsjerke is yn likernôch 1700 ôfbrutsen. Der binne oanwizingen dat hjir al om 1600 hinne in klokkestoel stie. De liedklok dy’t de tsjintwurdige stoel draacht is yn 1621 getten troch Jan Burgerhuys. De konstruksje is inkele kearen fernijd, ûnder mear yn 1723 en it lêst yn 1974.

Hjir yn de buert stiet ek ien fan de wynmotors yn Fryslân. Dy wynmotor is anno 2007 yn tige minne steat.

Befolking 
1954 - 51
1959 - 59
1964 - 57
1969 - 48
1974 - 47
2004 - 20

Strjitten 
''Pieter Jelles Troelstrawei - nei Pieter Jelles Troelstra dy't hjir wenne hat en in tal gedichten oer Teroele skreaun hat.

Sjoch ek 
 Fryske doarpen.

 
Doarp of stêd yn Doanjewerstâl
Doarp of stêd yn Skarsterlân
Doarp of stêd yn De Fryske Marren